als_Latn dik_Latn sag_Latn
Po afron vera, por edhe sezoni kur çadrat janë shumë më të domosdoshme. Po flasim simbolikisht për mbrojtjen që duhet të bëni nga dielli. E kemi të qartë që vetëm dielli mund t’ju japë ngjyrën që ju bën më seksi nën fustane të shkurtra dhe ju fshin përkohësisht celulitin. por nëse nuk mbrohesh mirë, ai diell të lë edhe pasoja të parikuperueshme në vitet që vijnë, siç janë rrudhat dhe njollat. Ndaj ne dolëm pak për shopping dhe ju bëmë gati kremrat me spf, që ju duhen përpara se të dilni e të përshëndesni rikthimin e diellit të ngrohtë.
BËHU EKSPERT NË SPF!
Kremi duhet të përdoret gjatë gjithë vitit dhe të mos lihet për sezonin e plazhit, sepse, veçanërisht në periudhën janar-mars, nisin rrezatimet e dëmshme.
Qëndroni në hije gjatë orëve më të dëmshme 11:00-15:00, kur aktiviteti i rrezeve të diellit është më i fortë. Kujdesuni që kremi juaj të jetë i papërshkrueshëm nga uji.
Një krem mbrojtës nga dielli water-proof reziston 4 X 20 minuta të notit. Kremi vendoset në lëkurë 30 minuta përpara se të ekspozoheni në diell. Fëmijët duhet të mbulohen me veshje të lehta, ndërsa foshnjat nën 12 muaj nuk duhet të qëndrojnë në diell.
Në 20 minutat e para që jemi të ekspozuar në diell, lëkura jonë mbrohet vetë, por kujdes, kjo vetëmbrojtje zgjat VETËM 20 minuta!
Shumëzojmë numrin e faktorit mbrojtës të kremit (SPF) me kohën që lëkura jonë mbrohet vetë. P.sh., një krem me SPF 15 X 20 (minutat që lëkura jonë vetëmbrohet) = 300. Kjo është kohëzgjatja e mbrojtjes nga ky krem: 300 minuta = 5 orë mbrojtje.
als_Latn als_Latn als_Latn als_Latn als_Latn als_Latn als_Latn